SKRIFTLIG FORESPOERGSEL E-3022/98

af Florus Wijsenbeek (ELDR) til Kommissionen

(8. oktober 1998)

Om: Offentlige vandrestier

Er Kommissionen klar over, at en raekke vandrestier i Den Europaeiske Union er registreret under maerket G.R (langdistance vandresti).

Er Kommissionen endvidere klar over, at disse vandrestier er et vigtigt middel til fremme af turismen i landdistrikterne?

Agter Kommissionen at goere en indsats for en bedre markering af forbindelserne mellem stierne fra den ene medlemsstat til den anden, end det er tilfaeldet for oejeblikket?

Agter Kommissionen endvidere at goere en indsats for, at der i Unionen udgives en publikation med angivelse af langdistance vandrestier og tilslutningsforbindelserne til andre infrastrukturer for vandrestier i lighed med, hvad der findes for cykelstier?

Agter Kommissionen endvidere at goere en indsats for, at der fastsaettes bestemmelser om den retlige status for offentlige stier over offentlige og private arealer?

I bekraeftende fald hvordan? I benaegtende fald, hvorfor ikke?

Svar afgivet paa Kommissionens vegne af Christos Papoutsis

(3. december 1998)

Kommissionen er klar over, at der findes vandrestier beregnet paa langdistance-vandreture, og som er registreret under forkortelsen GR, der betyder "langdistance-vandresti". Imidlertid har Kommissionen ikke nogen undersoegelse til sin disposition, der redegoer for disse vandrestiers indflydelse paa udviklingen af turismen i landdistrikterne.

Kommissionen har ikke hjemmel til at fastsaette regler for afmaerkningen af disse vandrestier, for forbindelserne mellem stierne fra den ene medlemsstat til den anden eller for udgivelse af kort med angivelse af langdistance-vandrestier. Disse spoergsmaal om reglementering henhoerer under de organer i de paagaeldende medlemsstater, der er ansvarlige for etablering, udstyrelse, afmaerkning og vedligeholdelse af disse stier. Kommissionen har heller ikke hjemmel til at goere en indsats for, at der fastsaettes bestemmelser om den retlige status for offentlige stier, der gaar gennem offentlige og private arealer. Dette spoergsmaal, der saerligt vedroerer ejendomsret samt ret til adgang og anvendelse, henhoerer, under anvendelse af naerhedsprincippet, under medlemsstaternes kompetence.

Inden for rammerne af udviklingsprogrammerne for landdistrikterne, der har gyldighed for visse faellesskabszoner, haender det imidlertid, at strukturfondene medfinansierer foranstaltninger vedroerende vandrestier, som er skabt af medlemsstaternes myndigheder og registreret under forkortelsen GR. Saadanne tilfaelde af medfinansiering ses oftest i omraader, der er egnede til turisme, og som mere specifikt tilgodeser oeko- og adventureturisme (observationsposter til iagttagelser af vildt, biotopstudier osv.). Naar disse vandrestier krydser private arealer, udfoeres de noedvendige procedurer paa forhaand af medlemsstaten, saaledes at stierne forbliver aabne for offentligheden. Hvad angaar udgivelse af en publikation med angivelse af vandrestier, er det ligeledes muligt at opnaa en medfinansiering inden for de selvsamme programmer, hvis et saadant informationsmateriale kan fremme aktiviteter, der er relaterede til turisme med henblik paa at oege vaerdien af investeringerne og omraadets potentiale.

Endeligt kan disse vandrestier, naar den geografiske situation tillader det, endda forbindes med tilsvarende stier, der ligger i omraader uden for Faellesskabet, som det er tilfaeldet mellem OEstrig og Ungarn eller mellem Tyskland og Polen.